Gennem årene har han også lavet forskelligt humanitært og foreningsmæssigt arbejde. Han har blandt andet været udsendt af Folkekirkens Nødhjælp som læge under Irakkrigen i 2003. Han har også taget initiativ til kampagnen "Frihed til forskellighed" i 2004. "Frihed til forskellighed" er med til at protestere mod den siddende regerings politik og menneskesyn. Qureshi har også gjort en indsats for AIDS-Fondet.